**ผลการดำเนินงานป้องกัน ควบคุมโรค ปีงบประมาณ พ.ศ.๒๕๖๔**

1. **การคัดกรองโรคทั่วไปตามแบบคัดกรองโรคเบื้องต้น แบบคัดกรองวัณโรค และโควิด-19 ให้กับ**

**ผู้ต้องขังแรกรับ/รับใหม่ หรือรับย้ายในเรือนจำ”**

 ผลการดำเนินงานคัดกรองวัณโรคในผู้ต้องขังแรกรับ/รับใหม่หรือรับย้ายทุกรายในปีงบประมาณ

พ.ศ.๒๕๖๔ พบว่า เรือนจำและทัณฑสถาน จำนวน 142 แห่ง มีผู้ต้องขังแรกรับ/รับใหม่ หรือรับย้ายในเรือนจำ จำนวน 1๗๓,๓๐๘ คน โดยทุกเรือนจำ คือ ๑๔๒ แห่ง ดำเนินการคัดกรองโรคทั่วไปตามแบบคัดกรองโรคเบื้องต้น แบบคัดกรองวัณโรค และโควิด-19 ให้กับผู้ต้องขังแรกรับ/รับใหม่ หรือรับย้าย รายละเอียด ดังนี้

1. การตรวจร่างกาย ตรวจสัญญาณชีพ เช่น ความดันโลหิต น้ำหนัก ส่วนสูง โรคประจำตัว หรือร่องรอยบาดแผลอื่นๆ โดยใช้แบบคัดกรองโรคเบื้องต้นตามที่กรมราชทัณฑ์กำหนด) จำนวน ๑๗๐,๙๓๙ คน คิดเป็นร้อยละ ๙๙.๗๐ โดยมีผู้ต้องขังจำนวน ๒,๓๖๙ คน คิดเป็นร้อยละ ๑.๓๗ ได้รับการปล่อยตัว ก่อนคัดกรองโรค เนื่องจากศาลสั่งประกันตัว

 ๒) ผู้ต้องขังได้รับการคัดกรองวัณโรค และโควิด 19 จำนวน ๑๗๐,๙๓๙ คน คิดเป็นร้อยละ ๙๙.๗๐ โดยมีผู้ต้องขังจำนวน ๒,๓๖๙ คน คิดเป็นร้อยละ ๑.๓๗ ได้รับการปล่อยตัวก่อนคัดกรองโรค เนื่องจากศาลสั่งประกันตัว (สำนักงาน ก.พ.ร. ได้กำหนดให้มีการคัดกรองวัณโรคและโควิด – 19 ทุกคน)

 ๓) ผู้ต้องขังได้รับการคัดกรองเชิงลึก (x-ray) จำนวน ๕๓,๑๙๖ คน คิดเป็นร้อยละ ๓๑.๘๐

โดยพบผู้ต้องขังป่วยวัณโรค จำนวน ๓๔๓ คน ผู้ป่วยวัณโรคทุกรายได้รับการรักษาโดยเร็วและครบทุกราย

**๒.การรณรงค์ตรวจคัดกรองเอชไอวี โรคติดต่อทางเพศสัมพันธ์ ในเรือนจำ**

 ผลการดำเนินงานตรวจคัดกรองเอชไอวี โรคติดต่อทางเพศสัมพันธ์ ในเรือนจำ/ทัณฑสถาน จำนวน แห่ง พบว่า จากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ และการปฏิบัติตามมาตรการการควบคุมและป้องกันการแพร่ระบาดของโรคติดเชื้อไวรัสโคโรนา ๒๐๑๙ ของกรมราชทัณฑ์อย่างเคร่งครัด ส่งผลให้การดำเนินการคัดกรองเอชไอวีได้ลดลง โดยเรือนจำและทัณฑสถาน จำนวน 142 แห่ง พบ ผู้ต้องขังที่ได้รับการตรวจคัดกรองเอชไอวี จำนวน ๑๐๔,๘๗๑ คน พบผู้ติดเชื้อเอชไอวี จำนวน ๑,๐๓๐ คน คิดเป็นร้อยละ ๐.๙๘ ผู้ต้องขังที่ติดเชื้อเอชไอวีและได้รับยาต้านไวรัส จำนวน ๙๔๗ คน คิดเป็นร้อยละ ๙๑.๙๔

**๓. ส่งเสริม สนับสนุนการดำเนินงานป้องกันและแก้ไขปัญหาโรคติดต่อในเรือนจำ** เช่น วัณโรค ในเรือนจำ ประกอบด้วย

 ๓.๑ บูรณาการการดำเนินกิจกรรมคัดกรองค้นหาผู้ป่วยติดเชื้อไวรัสโคโรนา ๒๐๑๙ ร่วมกับ วัณโรคด้วยวิธีคัดกรองวัณโรคตามแบบคัดกรอง ส่งเสมหะด้วยวิธี Xpert การเอกซเรย์ปอด ๑๐๐ % ในเรือนจำทั่วประเทศประจำปี พ.ศ.๒๕๖๔ ของ กองวัณโรค กระทรวงสาธารณสุข ร่วมกับสำนักงานหลักประกันสุขภาพแห่งชาติ

 ๓.๒ กำกับติดตาม ประสานความร่วมมือในการดำเนินงานตามกิจกรรมคัดกรองค้นหาผู้ป่วย วัณโรคด้วยวิธีการเอกซเรย์ปอด ๑๐๐ % ในเรือนจำทั่วประเทศ โดยเฉพาะการแยกผู้ต้องขังภายหลังได้รับการเอกซเรย์ปอด ผลการเอกซเรย์ พบความผิดปกติต้องแยกออกจากผู้ต้องขังรายอื่น การส่งตรวจวินิจฉัยทางห้องปฏิบัติการชันสูตรการกำกับติดตามการรักษาต่อเนื่องจนครบกระบวนการรักษา และการส่งต่อผู้ต้องขังป่วยภายหลังพ้นโทษเพื่อให้ผู้ต้องขังได้รับการรักษาต่อเนื่อง

 ๓.๓ ส่งเสริม สนับสนุนการพัฒนาศักยภาพเจ้าหน้าที่พยาบาลเรือนจำให้มีความรู้ความสามารถ ในการปฏิบัติงานด้านวัณโรคเพิ่มมากขึ้น โดยร่วมกับสำนักวัณโรคในการพัฒนาแนวทางการพัฒนาศักยภาพอาสาสมัครผู้ต้องขังเพื่อค้นหาผู้มีอาการสงสัยวัณโรคในเรือนจำ และจัดทำเป็นหนังสือคู่มือการปฏิบัติงาน

 ๓.๔ การจัดทำรายงานผู้ป่วยวัณโรคและการวิเคราะห์ข้อมูลเพื่อประเมินสถานการณ์โรคในเรือนจำทั้งจากแบบรายงานวัณโรครอบ ๓ เดือน และจากโปรแกรมบริหารงานคลินิกวัณโรค (TBCM)

**๔. ดำเนินกิจกรรมการเฝ้าระวังป้องกันและควบคุมโรคระบาดในเรือนจำ** ประกอบด้วย

 ๔.๑ การสนับสนุนองค์ความรู้เรื่องโรคและภัยสุขภาพที่ต้องเฝ้าระวังป้องกันแก่สถานพยาบาลเรือนจำ เพื่อเผยแพร่ทางเว็บไซด์กองบริการทางการแพทย์ สำหรับใช้ศึกษาและเป็นเครื่องมือในการประชาสัมพันธ์ความรู้แก่ผู้ต้องขัง

 ๔.๒ รวบรวม บันทึก วิเคราะห์ และสรุปข้อมูลการระบาดของโรคระบาดตามฤดูกาลในเรือนจำ ประสานหน่วยงานสาธารณสุขที่เกี่ยวข้องกับเรือนจำทั้งภายในและภายนอก เพื่อควบคุม แก้ไข พิจารณาแนวทาง ให้ความช่วยเหลือ โดยในปีงบประมาณ พ.ศ. ๒๕๖๔ พบอุบัติการณ์/การแพร่ระบาดของโรค ดังนี้

 1) ติดเชื้อไวรัสโคโรนา 2019 จำนวน 67,119 ราย

 2) อาหารเป็นพิษ 280 ราย

3) ไข้กาฬหลังแอ่น 1 ราย

4) ไข้หวัดใหญ่ 123 ราย

5) อาการไม่พึงประสงค์จากการฉีดวัคซีน 2 ราย

6) โรคอีสุกอีใส 6 ราย

7) โรคตาแดง 31 ราย

8) โรคอุจจาระร่วง 130 ราย

**๕. โรคอุบัติใหม่** ตั้งแต่เดือนพฤศจิกายน ๒๕๖๒ เกิดการแพร่ระบาดของโรคติดเชื้อไวรัสโคโรนา ๒๐๑๙ (Covid ๑๙) ณ เมืองอู๋ฮั่น ประเทศจีน ทำให้ประเทศไทยเริ่มดำเนินการเฝ้าระวังการแพร่ระบาดของโรคติดเชื้อไวรัสโคโรนา ๒๐๑๙ (Covid ๑๙) ตั้งแต่เดือนมกราคม ๒๕๖๓ เป็นต้นมา กรมราชทัณฑ์ โดยกองบริการทางการแพทย์ ร่วมกับกรมควบคุมโรค กระทรวงสาธารณสุข ดำเนินการป้องกันควบคุมโรค ตั้งแต่การระบาดระลอกแรก คือ ต้นปี พ.ศ.2563 การดำเนินงานประสบผลสำเร็จ แต่ในการระบาดระลอก 3 ซึ่งระบาดเป็นวงกว้าง พบผู้ติดเชื้อจำนวนมาก ในประชาชนภายนอก อีกทั้งเชื้อไวรัสเป็นสายพันธุ์ที่มีระยะฟักตัวสั้น ติดต่อได้ง่าย ส่งผลให้พบการแพร่ระบาดของโรคฯ เข้าสู่เรือนจำ โดยจากผู้ต้องขังเข้าใหม่ที่ติดเชื้อจากภายนอก สรุปมาตรการป้องกัน ควบคุมการแพร่ระบาดของโรคฯ ดังนี้

 ๑) จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ ของกรมราชทัณฑ์ (ศบค.รท.) โดยมีวัตถุประสงค์ เพื่อกำกับติดตามข้อมูล รับรายงานสถานการณ์รายวันจากเรือนจำและทัณฑสถาน เฝ้าระวัง ป้องกัน และควบคุมการแพร่ระบาดของโรคติดเชื้อไวรัสโคโรนา ๒๐๑๙ ในเรือนจำ

 ๒) ตรวจคัดกรองหาผู้ต้องขังติดเชื้อไวรัสโคโรนา 2019 ทั้งเชิงรุกในกลุ่มผู้ต้องขังเข้าใหม่ทุกราย โดยหากพบผู้ต้องขังติดเชื้อ จะได้รับการแยกออกจากผู้ต้องขังรายอื่น และได้รับการบำบัดรักษาทันที ทั้งนี้ผู้ต้องขังเข้าใหม่ทุกราย จะได้รับการแยกกักออกจากผู้ต้องขังรายอื่นเป็นเวลา 21 วัน และเชิงรุกในผู้ต้องขังรายเก่า โดยเฉพาะในเรือนจำที่พบการระบาด ผู้ต้องขังทุกรายได้รับการตรวจหาเชื้อโควิด - 19 ทั้ง 100 % หากพบผู้ต้องขังติดเชื้อ จะได้รับการแยกออกจากผู้ต้องขังรายอื่น และได้รับการบำบัดรักษาทันที ส่วนเรือนจำที่ไม่พบการระบาด จะมีการสุ่มตรวจอย่างน้อย 5 – 10 % และตรวจหาเชื้อโควิด - 19 ในกลุ่มเจ้าหน้าที่ราชทัณฑ์ทุก 7 - 14 วัน

 ๓) กรณีพบผู้ต้องขังติดเชื้อโควิด - 19 ผู้ต้องขังจะได้รับการส่งออกรักษาที่โรงพยาบาลภายนอกเรือนจำ โดยเฉพาะกลุ่มผู้ต้องขังที่มีความเสี่ยงสูง เช่น อายุ ๖๐ ปีขึ้นไป มีโรคประจำตัว แต่ระยะหลังด้วยสถานการณ์การระบาดของประเทศไทยเป็นวงกว้าง ส่งผลให้โรงพยาบาลไม่อาจรับผู้ต้องขังติดเชื้อไปรับการรักษาได้ทั้งหมด ดังนั้น เรือนจำจึงได้จัดทำแผนเผชิญเหตุร่วมกับหน่วยงานสาธารณสุขในพื้นที่ และคณะกรรมการโรคติดต่อจังหวัด จัดตั้งโรงพยาบาลสนามภายในเรือนจำ เพื่อรองรับผู้ต้องขังติดเชื้อโควิด - 19 ที่ไม่มีอาการหรืออาการเล็กน้อย โดยมีแพทย์ และทีมบุคลากรทางการแพทย์ จากโรงพยาบาลในพื้นที่ที่เกี่ยวข้องให้การกำกับดูแลรักษา หากอาการไม่ดีขึ้น ผู้ต้องขังจะได้รับการส่งออกรักษาที่โรงพยาบาลภายนอกเรือนจำ กรณีผู้ต้องขังก่อนปล่อยตัว จะได้รับการแยกกักโรคก่อนปล่อย ๑๔ วัน และตรวจหาเชื้อก่อนเข้าห้องแยกกักและก่อนปล่อยออกจากห้องแยกกัก รวมทั้งออกหนังสือรับรองการปล่อยตัวให้ผู้ต้องขังก่อนปล่อย

 ๔) จัดหาหน้ากากอนามัยให้กับเจ้าหน้าที่ราชทัณฑ์และผู้ต้องขัง อย่างน้อยคนละ ๒ ชิ้น ทุกคน รวมทั้งจัดเตรียมแอลกอฮอล์เจล หรืออ่างล้างมือ เพื่อใช้ประจำจุดในเรือนจํา

 ๕) ขอรับการสนับสนุนวัคซีนป้องกันโรคติดเชื้อไวรัสโคโรนา 2019 ไปยังกรมควบคุมโรค เพื่อส่งเสริมให้ผู้ต้องขัง เจ้าหน้าที่ราชทัณฑ์ และครอบครัว โดยได้รับการสนับสนุนวัคซีนป้องกันการติดเชื้อไวรัสโคโรนา 2019 จากกรมควบคุมโรค จำนวนทั้งหมด 320,306 โดส โดยจำนวน 94,266 โดส ให้การสนับสนุนในช่วงเดือนเมษายน 2564 ถึง ปัจจุบัน และจำนวน 226,040 โดส ประกอบด้วย วัคซีนเข็มที่ 1 (Sinovac) ระหว่างวันที่ ๑๕ – ๒๔ กันยายน 25๖๔ และวัคซีนเข็มที่ 2 (Astrazeneca) ภายในเดือนตุลาคม ๒๕๖๔ โดยจัดส่งไปยังโรงพยาบาลแม่ข่าย

 ๖) กำกับติดตามสถานการณ์การระบาดภายในเรือนจำอย่างเข้มงวด โดยกรมราชทัณฑ์จัดตั้งศูนย์บัญชาการแก้ไขปัญหาการแพร่ระบาดของโรคติดเชื้อไวรัสโคโรนา ๒๐๑๙ กรมราชทัณฑ์ (ศบค.รท.) ซึ่งมีการกำกับติดตามข้อมูลรายงานวิเคราะห์สถานการณ์ และแก้ไข ป้องกันโรค อย่างทันท่วงที

 ๗) ประสานความร่วมมือในการดำเนินงานด้านแนวทางและมาตรการร่วมกับกรมควบคุมโรค กระทรวงสาธารณสุข ขอรับสนับสนุนการดำเนินงานจากโรงพยาบาลในสังกัดของรัฐ มหาวิทยาลัย และกองทัพทั้ง 3 เหล่าทัพ รวมถึงภาคประชาสังคม และเอกชน

 ๘) จัดเตรียมสถานที่ส่วนใดส่วนหนึ่งของเรือนจำเป็นโรงพยาบาลสนาม โดยกรมราชทัณฑ์ให้การสนับสนุนงบประมาณแก่เรือนจำและทัณฑสถานเพื่อจัดทำห้องแยกกักโรค การจัดซื้อวัสดุอุปกรณ์ทางการแพทย์ จัดสรรยาและเครื่องมือแพทย์บางส่วน ที่ได้รับพระราชทาน จากโครงการราชทัณฑ์ปันสุขฯ จากการได้รับบริจาคจากหน่วยงานภาคเอกชน และสำนักงบประมาณเพื่อสนับสนุนการดำเนินงาน

 ๙) สนับสนุน ประสานงาน กำกับติดตามแผนการใช้ เครื่อง X-ray พระราชทานในเรือนจำแต่ละแห่ง พร้อมจัดสรรทีมบุคลากรของกองบริการทางการแพทย์ ทีมแพทย์จากส่วนกลาง กรมราชทัณฑ์ เพื่อให้คำแนะนำ กำกับติดตาม แก้ไขปัญหาในการดำเนินงานของเรือนจำ

 ๑๐) ส่งเสริม สนับสนุนการดำเนินงานป้องกัน ควบคุมและดูแลรักษาผู้ต้องขังติดเชื้อโควิด-๑๙ ในเรือนจำ ด้วยการใช้ยาฟ้าทลายโจร และกำกับติดตามการจ่ายยา Farvipiravia ที่ถูกต้องโดยกำหนดเป้าหมายเพื่อลดผู้ป่วยสีเหลือง จากการตรวจ RT-PCR การเบิกยาให้เข้าสู่ระบบ โดยให้เรือนจำ แยกผู้ต้องขังติดเชื้อ เป็น ๒ กลุ่ม คือ ผู้ต้องขังติดเชื้อกลุ่มสีเขียว เริ่มยาฟ้าทลายโจร และผู้ต้องขังติดเชื้อกลุ่มสีเหลือง ให้วัดไข้ วัดระดับออกซิเจนปลายนิ้ว (Oxygen Sat) จ่ายยา Farvipiravia หากผู้ต้องขังอาการไม่ดีขึ้นให้ส่งออกโรงพยาบาลแม่ข่าย กรณีพบผู้ต้องขังติดเชื้อ ให้เรือนจำและทัณฑสถานทุกแห่งที่พบผู้ต้องขังติดเชื้อฯ ดำเนินการเริ่มยาฟ้าทะลายโจรให้กับผู้ต้องขังทุกคน ทั้งนี้เพื่อเสริมภูมิต้านทานโรค และสำรองยาฟ้าทะลายโจร สำหรับผู้ต้องขังอัตราส่วน ผู้ต้องขัง ๑ คน ต่อยาฟ้าทลายโจร ๕๐ แคปซูล

 ๑๑) กำหนดแนวทางการส่งต่อเมื่อผู้ติดเชื้อ COVID - ๑๙ ได้รับการปล่อยตัวหรือพ้นโทษ ทั้งในเรือนจำที่ไม่มีผู้ต้องขังติดเชื้อ เรือนจำในพื้นที่สีแดง และเรือนจำที่มีผู้ต้องขังติดเชื้ออยู่แล้ว โดยให้ผู้ต้องขังก่อนได้รับการปล่อยตัวหรือพ้นโทษ ต้องได้รับการคัดกรอง แยกกักโรค เป็นเวลา ๑๔ วัน ระหว่างแยกกักตรวจหาเชื้อก่อนเข้าและก่อนปล่อยจากห้องแยกกัก หากพบติดเชื้อนำเข้าสู่กระบวนการรักษาตามระบบ และแนบหนังสือรับรองก่อนปล่อยให้ผู้ต้องขังถือติดตัวไปด้วย

 ผลการดำเนินงาน ที่ผ่านมาตั้งแต่วันที่ ๑ เมษายน - ๒2 กันยายน ๒๕๖๔ พบผู้ติดเชื้อไวรัสโคโรนา ๒๐๑๙ สะสม จำนวน 68,554 ราย ประกอบด้วย ผู้ต้องขัง จำนวน 67,639 ราย รักษาหาย จำนวน 59,539 ราย เสียชีวิต จำนวน 142 ราย เจ้าหน้าที่ราชทัณฑ์ จำนวน 915 ราย รักษาหาย จำนวน 844 ราย เสียชีวิต จำนวน 2 ราย

**๖. เก็บรวบรวมข้อมูลสถิติผู้ต้องขังป่วยเสียชีวิต** (ข้อมูล ณ วันที่ 23 กันยายน 2564)รายละเอียดดังนี้

 ๖.๑ สถิติผู้ต้องขังป่วยเสียชีวิต เดือนเมษายน ๒๕๖๔ จำนวน 75 ราย

 ๖.๒ สถิติผู้ต้องขังป่วยเสียชีวิต เดือนพฤษภาคม ๒๕๖๔ จำนวน 74 ราย

 ๖.๓ สถิติผู้ต้องขังป่วยเสียชีวิต เดือนมิถุนายน ๒๕๖๔ จำนวน 99 ราย

 ๖.๔ สถิติผู้ต้องขังป่วยเสียชีวิต เดือนกรกฏาคม ๒๕๖๔ จำนวน 80 ราย

 ๖.๕ สถิติผู้ต้องขังป่วยเสียชีวิต เดือนสิงหาคม ๒๕๖๔ จำนวน 130 ราย

 ๖.๖ สถิติผู้ต้องขังป่วยเสียชีวิต เดือนกันยายน ๒๕๖๔ จำนวน 30 ราย รวมยอดสะสม ตั้งแต่ ๑ เมษายน ๒๕๖๔ – กันยายน ๒๕๖๔ จำนวน 488 ราย

 ๖.๗ สถิติผู้ต้องขังป่วยเสียชีวิตจากโรคติดเชื้อไวรัสโคโรนา ๒๐๑๙ เดือนเมษายน – กันยายน ๒๕๖๔ จำนวน ๑๔๕ ราย

 ๖.๘ สรุปยอดผู้ต้องขังเสียชีวิตสะสม ตั้งแต่ ๑ ตุลาคม ๒๕๖๓ – กันยายน ๒๕๖๔ จำนวน 910 ราย

**๗. กำกับติดตามการส่งรายงาน “มาตรฐานเรือนจำ ๑๐ ด้าน ด้านที่ ๙** (มาตรฐานด้านการให้บริการผู้ต้องขัง การอนามัยเรือนจำ ข้อที่ ๖๓ – ๗๐) ประจำปีงบประมาณ พ.ศ. ๒๕๖๔ เพื่อให้ความร่วมมือกับกองทัณฑวิทยาที่รับผิดชอบดูแลมาตรฐานดังกล่าว

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*